**שיחת הכרות ראשונית:**

מטרות:

א. תנועת הנפש לחזרה לביה"ס

ב. הצגה עצמית הדדית

ג. תיאום ציפיות לליווי של המנטור

ד. דרכי תקשורת

מהלך השיחה

**התכוונות לשיחה**

* על מנת להתחיל את התהליך עם התלמיד בזוית הכניסה המיטבית המיינדסט שאיתו המנטור מגיע לשיחה הוא סקרנות, קשר וחיבור בגובה העניים לזכור שהמשחק והשאלות הם רק שער להכרות שתיצור חיבור וקשר בין המנטור לתלמיד

**פתיחה של המחנך:**

* שיתוף במטרה- נפגשנו לשיחה ראשונית כדי שכשנכנס לכיתה כבר נכיר קצת

כדי שנכיר קצת אני רוצה להראות לך תמונה מהחופשה האחרונה שלי- ולספר לך עליה

רק אם מתאים לך אשמח שתראה תמונה שלך מהחופש- מתוך הגלריה, מהשבוע האחרון

איך היה לך באירוע/טיול המצולם? ספר לי קצת על החופש שלך ?

**משחק מניפת שאלות**

אנחנו עכשיו נשחק את משחק השאלות, כל אחד בתורו יבחר קלף **ושנינו נענה על השאלה** שמופיעה בו (בקלף הראשון המורה עונה ראשון).

**הערה למורה- השאלות הן קלילות ויחד עם זה הן מהוות בסיס להעמקה קצרה- בהמשך מצורף דף עם רציונאל השאלה, שתי שאלות המשך וכלים להעמקה. אין צורך לפתוח יותר מ3 קלפים.**

סיום המפגש

א הבעת תודה על השיתוף/על האמון /הכנות(למשל -תודה על ששיתפת אותי. שמחתי להכיר אותך מאמין שיהיה לנו כיף ומוצלח ביחד

ב. הסבר על חשיבות ההכרות ההדדית

ג. הסבר על הסטינג העתידי:

אני המחנך שלך אנחנו נפגש בשיעורי חינוך, במפגש קבוצתי מיוחד שנקרא תצא"ם שנספר עליו בהמשך. בנוסף אני מלווה אותך בתהליך האישי שלך כאן, יהו לנו 6 מפגשים אישיים במהלך השנה ואני בשבילך לכל מה שאתה צריך

ד.יש משהו שחשוב לך להגיד לי ? שחשוב שאדע לקראת תחילת השנה?

כדאי להחליף מספרי טלפון

**לאחר המפגש**

המחנך נכנס לקישור ועונה על 3 שאלות קצרות. סיכום קצר של השיחה, את תאום הציפיות ונקודה שכדאי לזכור ולשים לב לקראת הפגישה הבאה/המשך התהליך

**כלי עזר למשחק השאלות- עד 3 שאלות**

הדף שלפניכם מסייע לפעילות ההכרות בעמודה הראשונה- שאלת הקלף, בשנייה- התחום אליו הקלף פונה, בשלישית – שתי שאלות המשך להכרות במהשך לקלף. העמודה הרביעית היא **שאלת העמקה.**

**שאלת העמקה-**  שאלות ההמשך(בעמודה השלישית) מתיחסות לקלף ומרחיבות את האפשרות להכרות בתחום שהוא נוגע. שאלת העמקה כבר עוזבת את הקלף והתחום ומתמקדת בתלמיד. דוגמא- בקלף הראשון התלמיד ענה שהוא משחק שחמט עם אבא שלו. שאלת העמקה אפשרית תהיה: איזה עוד דברים אתה עושה עם ההורים/המשפחה? כאן עמודת שאלות ההעמקה ריקה כדי לתת למנטור לנסח ולשאול את שאלות ההעמקה שלו.

| 1 | שחמט או שש-בש? | חברתי | עם מי ואיפה את/ה משחק? מה את/ה אוהב בזה? | **שאלת העמקה** |
| --- | --- | --- | --- | --- |
| 2 | קריוקי או מסיבת ריקודים? | ביטוי וכשרון | האם את/ה רוקד או שר? האם עלית על במה? |  |
| 3 | יומיים בגולן או יומיים בתל אביב | בילוי ופנאי | מה היית עושה בתל אביב? מה המקום בגולן שהיית רוצה להיות בו? |  |
| 4 | לרוץ לבד או בקבוצה? | ספורט וחברתי | איזו פעילות גופנית את/ה עושה? למה זו ההעדפה? |  |
| 5 | לארגן טיול או לארגן את האוכל? | ארגון והובלה | מתי ארגנת משהו פעם אחרונה? מה את/ה אוהב לבשל? |  |
| 6 | תנ"ך או מתמטיקה ? | לימודי | איך היה לך במקצוע הזה? עד כמה חשוב לך להצליח בו? |  |
| 7 | אייפון או אנדרואיד? | מסכים ועולמות וירטואלים | האם ואיזה טלפון יש לך? מה את/ה הכי עושה איתו? |  |
| 8 | כלב או חתול? | בית ואחריות | היתה לך חית מחמד? מה היה מאתגר איתה? איזו חיה היית רוצה ולמה? |  |
| 9 | נעה קירל או חנן בן ארי? | תרבות | איזו שורה זכורה לך משיר שלו/ה? מיהו הזמר האהוב עליך? |  |
| 10 | תל אביב או ירושלים? | ערכים | מה המקום בתוך העיר שהיית רוצה להיות בו? מה הן מייצגות עבורך? |  |
| 11 | טיק טוק או אינסטגרם? | חברתי ורשתות | אתה מעלה תכנים או רק צופה? מה הכי מעניין עבורך שם? |  |
| 12 | החברה מהכיתה או מהסניף? | מעגלי חברים | מה ההבדל בין החבורות השונות? היית רוצה שגם החבורה השנייה תהיה משמעותית? |  |
| 13 | לשבת בסלון או בחדר ? | משפחה | אתה לבד בחדר? מי עוד יושב בסלון? |  |
| 14 | ספר או סרט? | תחביבים | מה הספר/סרט הטוב שראית לאחרונה?  מי הגיבור האהוב עליך? |  |
| 15 | בהפסקה- בחוץ או בפנים? | חברתי – בי"ס | מה אתה עושה בדרכ בהפסקות? עם מי אתה משחק? |  |
| 16 | לזרוק זבל או לסדר את החדר? | בית ומשפחה | יש לך מטלות קבועות בבית? אתה אוהב סדר או בלגן? |  |
| 17 | שעור בזום או בכיתה? | לימודי | מה עוזר לך ללמוד? מי עוזר לך ללמוד? |  |
| 18 | תנועת נוער או התנדבות במדא? | אחהצ | התנדבת פעם באיזשהו מקום? מה אתה אוהב בתנועת הנוער? |  |
| 19 | אוזניות או בוקסה? | חברתי | איזה שירים אתה אוהב לשמוע? עם מי אתה שומע? |  |
| 20 | לשאול או לענות? | התמקמות ויוזמה | את מי אתה שואל שאלות? מי בדכ שואל אותך שאלות? |  |